ddrg/super_eurlex huggingface dataset:
Úradný vestník C 074 , 14/03/1996 S. 0003 - 0003



Rozhodnutie generálneho tajomníka Rady z 27. februára 1996 o poplatkoch v súvislosti s prístupom verejnosti k dokumentom Rady (96/C 74/02) GENERÁLNY TAJOMNÍK RADY EURÓPSKEJ ÚNIE, so zreteľom na rozhodnutie Rady 93/731/ES z 20. decembra 1993 o prístupe verejnosti k dokumentom Rady a najmä na jeho článok 3 ods. 1, keďže žiadatelia môžu mať prístup k dokumentu Rady buď predložením na mieste, alebo zaslaním kópie na ich náklady; keďže by sa mal stanoviť poplatok za kópie požadovaných dokumentov v súvislosti s prístupom verejnosti k dokumentom Rady s cieľom pokryť administratívne náklady, ROZHODOL TAKTO: Článok 1 Pokiaľ ide o rozhodnutie Rady z 20. decembra 1993 o prístupe verejnosti k dokumentom Rady, bude Generálny sekretariát Rady vyberať poplatok za kópie vytlačených dokumentov, ktoré presahujú 30 strán vo výške 10 ECU plus 0,036 ECU za hárok papiera. Poplatky za informácie v inej podobe sa stanovia od prípadu k prípadu, avšak nesmú prekročiť rozumnú čiastku. Článok 2 Toto rozhodnutie nadobúda účinnosť jeden mesiac po jeho uverejnení v Úradnom vestníku Európskych spoločenstiev. Bude sa uplatňovať iba na žiadosti prístupu verejnosti k dokumentom Rady prijaté po tomto dátume. V Bruseli 27. februára 1996 Jürgen Trumpf generálny tajomník Rady Európskej únie --------------------------------------------------
Úradný vestník L 271 , 24/10/1996 S. 0031 - 0037



Rozhodnutie rady zo 16. septembra 1996 o uzatvorení rokovaní podľa článku XXIV ods. 6 Všeobecnej dohody o clách a obchode s niektorými tretími krajinami a o iných súvisiacich otázkach (Argentína) (96/611/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v súvislosti s jej článkom 228 ods. 2 prvá veta, so zreteľom na návrh Komisie, keďže spoločenstvo začalo rokovania podľa článku XXIV ods. 6 Všeobecnej dohody o clách a obchode (GATT); keďže výsledkom týchto rokovaní bolo uzatvorenie dohody s Argentínou; keďže by sa malo upresniť postupné znižovanie ciel ustanovené v dohode; keďže spoločenstvo začalo rokovania s Argentínou o dovoznom režime spoločenstva na obilniny; keďže výsledok týchto rokovaní je obsiahnutý v dohode vo forme výmeny listov; keďže je v záujme spoločenstva schváliť tieto dohody, ROZHODLA TAKTO: Článok 1 Týmto sa v mene spoločenstva schvaľujú nasledujúce dohody: - Dohoda o uzatvorení rokovaní medzi Európskym spoločenstvom a Argentínskou republikou podľa článku XXIV ods. 6 Všeobecnej dohody o clách a obchode (príloha I), - Výmena listov medzi Európskym spoločenstvom a Argentínskou republikou o obilninách (príloha II). Texty dohôd uvedených v tomto článku sú pripojené k tomuto rozhodnutiu. Článok 2 Postupné znižovanie ciel uvedené v dohode je stanovené v prílohe III. Článok 3 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo [1]. V Bruseli dňa 16. septembra 1996 Za Radu predseda I. Yates [1] Dátum nadobudnutia účinnosti dohôd uverejní generálny sekretariát Rady v Úradnom vestníku Európskych spoločenstiev. --------------------------------------------------
Official Journal L 257 , 10/10/1996 P. 0041 - 0042



II (Akty, ktorých zverejnenie nie je povinné) KOMISIA ROZHODNUTIE KOMISIE z 9.apríla 1996 o zrušení registrácií prípravkov na ochranu rastlín obsahujúcich propham ako účinnú látku. (Text s významom pre EHP) (96/586/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Komisie (EHS) 3600/92 z 11.decembra 1992 prijímajúce podrobné pravidlá na realizáciu prvej etapy pracovného programu uvedeného v článku 8 ods. 2 smernice Rady 91/414/EHS týkajúcej sa uvádzania prípravkov na ochranu rastlín na trh[1], naposledy zmenenej a doplnenej nariadením (ES) 491/95[2], najmä na jeho článok 6 ods. 5, keďže nariadenie Komisie (ES) 933/94[3] z 27.apríla 1994, zmenené a doplnené nariadením (ES) 491/95, určilo účinné látky v prípravkoch na ochranu rastlín a určilo spravodajské členské štáty na realizáciu nariadenia Komisie (EHS) 3600/92; keďže propham bol jednou z 90 účinných látok zaradených do prvej etapy pracovného programu uvedeného v článku 8 odsek 2 smernice Rady 91/414/EHS[4]; keďže spravodajský členský štát určený na túto účinnú látku informoval Komisiu, že príslušný notifikátor ich formálne informoval, že nepredložia informácie požadované podľa článku 6 ods. 1 nariadenia (EHS) 3600/92 na podporu zaradenia účinnej látky do prílohy I smernice 91/414/EHS; keďže žiadny členský štát neinformoval Komisiu v súlade s článkom 6 ods. 4 tohto nariadenia o svojom želaní zabezpečiť zaradenie tejto účinnej látky do prílohy I smernice 91/414/EHS; keďže sa teda musí vziať do úvahy, že v rámci pracovného programu nebudú predložené údaje na účely prehodnotenia tejto účinnej látky a že teda v tomto rámci nie je možné hodnotenie tejto účinnej látky; keďže by malo byť preto prijaté rozhodnutie v tom zmysle, že súčasné registrácie prípravkov na ochranu rastlín obsahujúcich túto účinnú látku sú zrušené; keďže toto rozhodnutie nevylučuje, že v budúcnosti môže byť propham prehodnotený v rámci postupov určených na nové účinné látky podľa článku 6 smernice 91/414/EHS; keďže opatrenia uvedené v tomto rozhodnutí sú v súlade so stanoviskom Stáleho fytosanitárneho výboru, PRIJALA TOTO ROZHODNUTIE: Článok 1 Členské štáty zabezpečia: 1. Aby registrácie prípravkov na ochranu rastlín s obsahom prophamu boli zrušené do 12 mesiacov odo dňa tohto rozhodnutia; 2. Aby odo dňa tohto rozhodnutia neboli na základe výnimky uvedenej v článku 8 ods. 2 smernice 91/414/EHS udelené alebo obnovené žiadne registrácie prípravkov na ochranu rastlín s obsahom prophamu. Článok 2 Toto rozhodnutie je adresované členským štátom. V Bruseli 9.apríla 1996 Za Komisiu Franz FISCHLER člen Komisie _________ [1] Ú. v. ES L 366, 15.12.1992, s. 10 [2] Ú. v. ES L 49, 4.3.1995, s. 50 [3] Ú. v. ES L 107, 28.4.1994, s. 8 [4] Ú. v. ES L 230, 19.8.1991, s. 1
Úradný vestník L 342 , 31/12/1996 S. 0005 - 0005



Rozhodnutie Rady zo 16. decembra 1996 o monitorovaní vykonávania dokumentov prijatých Radou, ktoré sa týkajú ilegálneho prisťahovalectva, readmisie, nezákonného zamestnávania štátnych príslušníkov tretích krajín a spolupráce pri vykonávaní príkazov na vyhostenie (96/749/SVZ) RADA EURÓPSKEJ ÚNIE so zreteľom na Zmluvu o Európskej únii a najmä na jej článok K.3 ods. 2 písm. a), so zreteľom na prioritu pracovného programu prijatého Radou 30. novembra 1993 v Bruseli, odvolávajúc sa najmä na prípravu ročnej správy o výkonoch, resp. úspechoch v oblasti súdnictva a vnútroštátnych záležitostí a na rezolúciu Rady zo 14. októbra 1996, stanovujúcu priority pre kooperáciu v oblasti súdnictva a vnútroštátnych záležitostí pre obdobie od 1. júla 1996 do 30. júna 1998 [1]. keďže článok K.1 odsek 3 písm. c) Zmluvy stanovuje, že členské štáty nazerajú na boj proti ilegálnemu prisťahovalectvu, pobytu a práci štátnych príslušníkov tretích krajín na území členských štátov ako na záležitosti spoločného záujmu; keďže monitorovanie vykonávania dokumentov prijatých v tejto oblasti Radou, ktoré budú vykonávať členské štáty, ukáže praktické výsledky práce Rady v tejto záležitosti a bude užitočnou pomocou pre jej budúcu prácu, ROZHODLA TAKTO: Článok 1 Príprava dotazníka Predsedníctvo doručí každý rok členským štátom dotazník navrhnutý tak, aby ukázal, ako vykonávali dokumenty prijaté Radou týkajúce sa ilegálneho prisťahovalectva, readmisie, nezákonného zamestnávania štátnych príslušníkov tretích krajín a spolupráce pri vykonávaní príkazov na vyhostenie. Článok 2 Obsah dotazníka Dotazník sa vzťahuje na nasledujúce otázky: - ustanovenia prijaté v priebehu predchádzajúceho roka členskými štátmi v akýchkoľvek oblastiach, na ktoré sa vzťahujú dokumenty uvedené v článku 1, - akékoľvek problémy, s ktorými sa stretli pri prijímaní takýchto ustanovení, - pravdepodobnosť, že budú ustanovenia v oblasti uvedenej v prvom odseku, prijaté v blízkej budúcnosti, - praktické uplatňovanie uvedených dokumentov a ustanovení. Článok 3 Vyhodnotenie odpovedí Správu vypracuje Generálny sekretariát Rady na základe odpovedí, ktoré sekretariát dostal od členských štátov a predloží ich Rade. Článok 4 Prvé vykonanie Prvý dotazník bude členským štátom zaslaný najneskôr do 30. júna 1997 a bude sa týkať obdobia od vstupu platnosti Zmluvy o Európskej únii. V Bruseli 16. decembra 1996 Za Radu Predseda M. D. Higgins [1] Ú. v. ES C 319, 26.10.1996, s. 1. --------------------------------------------------
Úradný vestník L 324 , 13/12/1996 S. 0001 - 0001



Rozhodnutie Rady z 22. novembra 1996, ktoré sa týka dočasného uplatňovania Medzinárodnej dohody o prírodnom kaučuku z roku 1995 Spoločenstvom (96/704/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na návrh Komisie, keďže Medzinárodná dohoda o prírodnom kaučuku z roku 1995, dojednaná v súvislosti s rezolúciou 93 (IV), "nové partnerstvo pre rozvoj: záväzok z Cartageny" a zodpovedajúce ciele obsiahnuté v konečnom dokumente "Duch Cartageny", prijaté na ôsmom zasadnutí Konferencie Spojených národov o obchode a rozvoji, bola podpísaná spoločenstvom a 14 členskými štátmi [1] v decembri 1995 v súlade s rozhodnutím Rady z 22. decembra 1995; keďže na dočasné nadobudnutie účinnosti dohody je nevyhnutné, aby Spoločenstvo a jeho členské štáty ju buď ratifikovali, akceptovali alebo schválili, alebo ju uplatňovali, dočasne preberajúc na seba v celistvosti finančné záväzky, pokiaľ ide o uvedenú dohodu; keďže platnosť Medzinárodnej dohody o prírodnom kaučuku z roku 1987 skončila 28. decembra 1995, nová dohoda by mala nadobudnúť platnosť v čo najkratšom čase, aby sa zabránilo pretrvávaniu medzery vo fungovaní intervenčných mechanizmov týchto dvoch dohôd; keďže ciele podľa novej dohody patria do rámca spoločnej obchodnej politiky; keďže na uplatňovanie tejto dohody sa predpokladajú tieto zdroje financovania: - príspevky štátov, ktoré sú zmluvnými stranami, do administratívneho rozpočtu, - príspevky štátov, ktoré sú zmluvnými stranami, do vyrovnávacích zásob, keďže uplatňovanie danej dohody zahŕňa finančné príspevky členských štátov; keďže členské štáty Spoločenstva zverejnili svoj úmysel prispieť k dočasnému uplatňovaniu uvedenej dohody uloženej u generálneho tajomníka Organizácie Spojených národov; keďže je preto vhodné, aby Spoločenstvo čo najrýchlejšie predložilo oznámenie o svojom úmysle uplatňovať uvedenú dohodu na základe dočasnosti, ROZHODLA TAKTO: Článok 1 Spoločenstvo týmto oznamuje generálnemu tajomníkovi Organizácie Spojených národov svoj úmysel uplatňovať Medzinárodnú dohodu o prírodnom kaučuku z roku 1995, ktorá je uňho uložená, na základe dočasnosti, v súlade s ustanoveniami dohody. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú podať v mene Spoločenstva oznámenie uvedené v článku 1. V Bruseli 22. novembra 1996 Za Radu predseda S. Barrett [1] Portugalsko uvedenú dohodu nepodpísalo. Bude musieť preto pristúpiť k dohode po nadobudnutí jej platnosti s cieľom zúčastniť sa na nej. --------------------------------------------------
Úradný vestník L 017 , 21/01/1997 S. 0034 - 0037



Rozhodnutie Komisie z 18. decembra 1996 stanovujúce zdravotné podmienky a osvedčenie o zdravotnej neškodnosti pre dovoz z tretích krajín mäsových výrobkov získaných z hydinového mäsa, zo zveriny z farmových chovov, zo zveriny z divo žijúcej zveri a z králičieho mäsa (Text s významnosťou pre EHP) (97/41/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/118/EHS zo 17. decembra 96 ustanovujúcu požiadavky na zdravia zvierat a ľudí, ktorými sa riadi obchod a dovozy do spoločenstva produktov, ktoré nie sú predmetom daných požiadaviek uvedených v osobitných pravidlách spoločenstva uvedených v prílohe A (I) k smernici 89/662/EHS a pokiaľ ide o patogény, k smernici 90/425/EHS [1], naposledy zmenenú a doplnenú rozhodnutím Komisie 96/405/ES [2], a najmä na jej článok 10, keďže sa musia stanoviť osobitné podmienky pre dovoz do spoločenstva mäsových výrobkov získaných z hydinového mäsa, zo zveriny z farmových chovov, zo zveriny z divo žijúcej zveri a z králičieho mäsa; keďže tieto produkty musia vyhovovať podmienkam uvedeným v prílohe II, kapitola 1 smernice 92/118/EHS; keďže sa musí vytvoriť formulár osvedčenia o zdravotnej neškodnosti, ktorý bude podpisovaný úradným veterinárnym lekárom, ktorý potvrdí, že dané výrobky spĺňajú požiadavky uvedené v tomto rozhodnutí; keďže navyše, ak je možné uznať podmienky ponúkajúce rovnocenné záruky, tretia krajina môže predložiť návrh na takéto uznanie Komisii na príslušné posúdenie; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Toto rozhodnutie stanovuje podmienky týkajúce sa zdravia ľudí pre dovoz mäsových výrobkov získaných z hydinového mäsa, zo zveriny z farmových chovov, zo zveriny z divo žijúcej zveri a z králičieho mäsa. Článok 2 Dovoz mäsových výrobkov získaných z hydinového mäsa zo zveriny z farmových chovov, zo zveriny z divo žijúcej zveri a z králičieho mäsa je podmienený podmienkou, že musia spĺňať požiadavky uvedené v prílohe II, kapitola 1 smernice 92/118/EHS. Článok 3 1. Každá zásielka mäsových výrobkov získaných z hydinového mäsa, zo zveriny z farmových chovov, zo zveriny z divo žijúcej zveri a z králičieho mäsa musí byť sprevádzaná originálom očíslovaného osvedčenia o zdravotnej neškodnosti, vyplneným, podpísaným a opatreným dátumom, pozostávajúcim na jednom hárku papiera a ktorý zodpovedá vzoru uvedenému v prílohe. 2. Toto osvedčenie sa vypracuje aspoň v jednom z úradných jazykov členského štátu zavádzania do spoločenstva. Článok 4 Toto rozhodnutie sa bude uplatňovať od 1. januára 1997. Článok 5 Toto rozhodnutie je adresované členským štátom. V Bruseli 18. decembra 1996 Za Komisiu Franz Fischler člen Komisie [1] Ú. v. ES L 62, 15.3.1993, s. 49. [2] Ú. v. ES L 165, 4.7.1996, s. 40. -------------------------------------------------- PRÍLOHA +++++ TIFF +++++ +++++ TIFF +++++ --------------------------------------------------
Úradný vestník L 042 , 13/02/1997 S. 0016 - 0027



Rozhodnutie Komisie z 24. januára 1997, ktorým sa mení a dopĺňa rozhodnutie 95/343/ES o vzoroch zdravotného certifikátu pre dovoz tepelne ošetreného mlieka, mliečnych výrobkov a surového mlieka na ľudskú spotrebu z tretích krajín, ktoré sa majú prijímať v zberných centrách, centrách pre štandardizáciu, upravovateľských podnikoch alebo spracovateľských podnikoch (Text s významom pre EHP) (97/115/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/46/EHS zo 16. júna 1992, ktorá ustanovuje zdravotné pravidlá pre výrobu a umiestňovanie surového mlieka, tepelne ošetreného mlieka a mliečnych výrobkov na trh [1], naposledy zmenenú a doplnenú smernicou 96/23/ES [2], keďže rozhodnutie Komisie 95/343/ES [3], naposledy zmenené a doplnené rozhodnutím 96/106/ES [4] uvádza vzory zdravotného certifikátu pre tepelne ošetrené mlieko, mliečne výrobky a surové mlieko na ľudskú spotrebu, ktoré sa majú prijímať v zberných miestach, v centrách pre štandardizáciu, upravovateľských podnikoch alebo spracovateľských podnikoch; keďže prvá zarážka prvého pododseku článku 13 (1) smernice 92/46/EHS uvádza, že zvieratá vo výrobných podnikoch sa musia podrobovať pravidelným veterinárnym kontrolám, aby boli dodržané požiadavky prílohy A, kapitoly I, keďže smernica 95/343/ES sa musí vhodne zmeniť a doplniť, keďže opatrenia, uvedené v tejto smernici, sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Prílohy A, B, C a D k rozhodnutiu 95/343/ES sa nahrádza prílohami A, B, C a D k tomuto rozhodnutiu. Článok 2 Toto rozhodnutie je adresované členským štátom. V Bruseli 24. januára 1997 Za Komisiu Franz Fischler člen Komisie [1] Ú. v. ES L 268, 14.9.1992, s. 1. [2] Ú. v. ES L 125, 23.5.1996, s. 10. [3] Ú. v. ES L 200, 24.8.1995, s. 52. [4] Ú. v. ES L 24, 31.1.1996, s. 34. -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA C +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA D +++++ TIFF +++++ +++++ TIFF +++++ +++++ TIFF +++++ --------------------------------------------------
Úradný vestník L 060 , 01/03/1997 S. 0063 - 0063



Rozhodnutie Komisie z 12. februára 1997, ktorým sa definuje spracovanie dôchodkov podnikov kolektívneho investovania (UCIs) s cieľom vykonávania smernice Rady 89/130/EHS, Euratom o harmonizácii zostavovania hrubého národného produktu v trhových cenách (Text s významom pre EHP) (97/157/EHS Euratom) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Zmluvu o založení Európskeho spoločenstva pre atómovú energiu, so zreteľom na smernicu Rady 89/130/EHS Euratom z 13. februára 1989 [1] o harmonizácii zostavovania hrubého národného produktu v trhových cenách, keďže s cieľom definovania hrubého národného produktu v trhových cenách (HNPtc) v zmysle článku 1 smernice 89/130/EHS Euratom, ktorý podľa článku 8 ods. 1 nariadenia Rady (ES) č. 2223/96 z 25. júna 1996 o Európskom systéme národných a regionálnych účtov v spoločenstve [2] je použiteľný, kým rozhodnutie 94/728/ES Euratom [3] zostane v platnosti, je potrebné objasniť účtovanie dôchodkov podnikov kolektívneho investovania (UCIs) v súlade s platným Európskym systémom integrovaných ekonomických účtov (ESA); keďže druhé vydanie ESA neobsahuje explicitné ustanovenia pre zaznamenanie dôchodkov UCIs, najmä ich nerozdelených dôchodkov; keďže je preto potrebné interpretovať pravidlá druhého vydania ESA na základe týchto hlavných zásad, aby bolo možné určiť spôsob zaznamenania týchto dôchodkov; keďže opatrenia určené v tomto rozhodnutí sú v súlade so stanoviskom výboru vytvoreného článkom 6 smernice 89/130/EHS Euratom, ROZHODLA TAKTO: Článok 1 S cieľom vykonávania smernice 89/130/EHS Euratom, dôchodky UCIs tvoria na jednej strane prijaté úroky z vkladov a iných nadobudnutých investícií a na druhej strane dividendy z akcií, ktoré sú majetkom UCIs. Tieto úroky a dividendy môžu byť vyplatené investorom alebo pripočítané ku kapitálu. Ak budú rozdelené, tieto dôchodky sa zaznamenajú v účte rozdelenia dôchodkov akcionárov, v rámci majetku a dôchodkov z podnikania (kód R40 ESA, v súčasnosti v platnosti). Ak sa tieto dôchodky nerozdelia, treba ich spracovať ako dôchodky vyplatené UCIs svojim akcionárom, ktorí ich znovu okamžite investujú do UCIs. To znamená, že tieto dôchodky sa musia zaznamenať do majetku a dôchodkov z podnikania ako v prípade rozdelených dôchodkov. Okrem toho tá istá čiastka bude klasifikovaná ako časť akcií vo finančnom účte akcionárov. Článok 2 Toto rozhodnutie je adresované členským štátom. V Bruseli 12. februára 1997 Za Komisiu Yves-Thibault De Silguy člen Komisie [1] Ú. v. ES L 49, 21.2.1989, s. 26. [2] Ú. v. ES L 310, 30.11.1996, s. 1. [3] Ú. v. ES L 293, 12.11.1994, s. 9. --------------------------------------------------
Official Journal L 053 , 22/02/1997 P. 0001 - 0001



ROZHODNUTIE RADY z 6. decembra 1996 o uzatvorení dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej (97/126/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou jej článku 228 ods. 2; so zreteľom na návrh Komisie, keďže Komisia dojednala v mene spoločenstva novú dohodu, ktorou sa nahrádza dohoda medzi Európskym hospodárskym spoločenstvom na jednej strane a dánskou vládou a miestnou vládou Faerských ostrovov na strane druhej1, podpísaná 2. decembra 1991, zmenená a doplnená dohodou2 vo forme výmeny listov medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej, podpísanou 8. marca 1995, keďže táto nová dohoda by sa mala schváliť, ROZHODLA TAKTO: Článok 1 Dohoda medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala spoločenstvo, a predloží oznámenie, ktoré ustanovuje článok 40 dohody. V Bruseli 6. decembra 1996 Za Radu predseda D. SPRING 1 Ú. v. ES L 371, 31.12.1991, s. 1. 2 Ú. v. ES L 54, 10.3.1995, s. 25.
Úradný vestník L 077 , 19/03/1997 S. 0022 - 0023



Rozhodnutie Rady z 13. marca 1997 o uzatvorení Dohody medzi Európskym spoločenstvom a Spojenými štátmi mexickými o spolupráci pri kontrole prekurzorov a chemických látok často používaných pri nedovolenej výrobe omamných a psychotropných látok (97/184/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v spojení s prvou vetou článku 228 ods. 2 a s článkom 228 ods. 4, so zreteľom na návrh Komisie, keďže Rada 25. septembra 1995 splnomocnila Komisiu dojednať v mene Spoločenstva s členskými štátmi Organizácie amerických štátov dohody o kontrole prekurzorov a chemických látok; keďže Komisia na základe tohto splnomocnenia ukončila 25. októbra 1996 rokovania so Spojenými štátmi mexickými; keďže je vhodné, aby Rada splnomocnila Komisiu, aby po porade s osobitným výborom zriadeným Radou schvaľovala v mene Spoločenstva úpravy, pri ktorých dohoda stanovuje, že sa majú prijímať zmiešanou kontrolnou skupinou; keďže toto splnomocnenie musí byť obmedzené na úpravy príloh dohody, ak sa týkajú látok, na ktoré sa už vzťahujú právne predpisy Spoločenstva o prekurzoroch a chemických látkach, ROZHODLA TAKTO: Článok 1 Dohoda medzi Európskym spoločenstvom a Spojenými štátmi mexickými o spolupráci pri kontrole prekurzorov a chemických látok často používaných pri nedovolenej výrobe omamných alebo psychotropných látok sa schvaľuje v mene Spoločenstva. Text dohody je pripojený k tomuto rozhodnutiu. Článok 2 Predseda Rady odovzdá vláde Spojených štátov mexických akty uvedené v článku 12 [1]. Článok 3 1. Spoločenstvo je v zmiešanej kontrolnej skupine stanovenej článkom 9 dohody zastúpené Komisiou, ktorej pomáhajú zástupcovia členských štátov. 2. Komisia je splnomocnená schvaľovať v mene Spoločenstva úpravy príloh dohody prijaté zmiešanou kontrolnou skupinou postupom podľa článku 10 dohody. Komisii pri plnení tejto úlohy pomáha osobitný výbor menovaný Radou, ktorého úlohou je vypracovať Spoločné stanovisko. 3. Splnomocnenie uvedené v článku 2 je obmedzené na látky, na ktoré sa už vzťahujú príslušné právne predpisy Spoločenstva o prekurzoroch drog a chemických látkach. Článok 4 Toto rozhodnutie bude uverejnené v Úradnom vestníku Európskych spoločenstiev. V Bruseli 13. marca 1997 Za Radu predseda M. Patijn [1] Dátum nadobudnutia účinnosti dohody uverejní generálny sekretariát Rady v Úradnom vestníku Európskych spoločenstiev. --------------------------------------------------